**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΕΠΙΣΤΗΜΩΝ ΤΩΝ ΦΥΤΩΝ**

**Τμήμα Επιστήμης Φυτικής Παραγωγής**

**Εργαστήριο Γενικής και Γεωργικής Μικροβιολογίας**

Ιερά Οδός 75, 11855 Αθήνα

Διευθυντής: Γ. Ζερβάκης

Τηλ: 2105294345, 2105294347

Αθήνα 26.06.2020

**Θέμα: Εξετάσεις ΒΙΟΧΗΜΕΙΑΣ κωδ. 665 για τους φοιτητές επί πτυχίω**

**Εξετάσεις Θεωρίας και Εργαστηρίου** **Βιοχημείας** με κωδικό **665**

Περίοδος **Ιουνίου του Ακαδημαϊκού έτους 2019-2020**

*Οι παρακάτω οδηγίες είναι σύμφωνα με την απόφαση της Συγκλήτου του Γεωπονικού Πανεπιστημίου Αθηνών, στην υπ’ αριθμ. 570/21.05.2020 Συνεδρίασή της και την γραπτή ανακοίνωση προς όλη την πανεπιστημιακή κοινότητα από τον Αντιπρύτανη Διοικητικών και Ακαδημαϊκών υποθέσεων και φοιτητικής μέριμνας καθηγητή Ν. Δέρκα στις 19 Ιουλίου 2020.*

**ΠΡΟΥΠΟΘΕΣΕΙΣ εξέτασης:**

**Εγγραφή στην Πλατφόρμα του AUA Open eClass**

**Εγγραφή στο Δήλος 365 με το Πανεπιστημιακό e-mail (**[**xxxxx@aua.gr**](mailto:xxxxx@aua.gr)**)**

**Εξετάσεις με φυσική παρουσία,** **Τετάρτη 1 Ιουλίου ώρα 14.30-17.00 μμ.**

Θα διεξαχθούν στην **Αίθουσα Μικροσκοπίας Α’**, στο 1ο όροφο του Κτηρίου Χασιώτη

**Εξετάσεις  εξ αποστάσεως, Τετάρτη 1 Ιουλίου ώρα 14.00-17.00 μμ.**

Θα διεξαχθούν με **ΓΡΑΠΤΩΣ** μέσω της **πλατφόρμας Open eClass** και **ηλεκτρονική επιτήρηση** μέσω της **Πλατφόρμας Microsoft Teams**.

Μετά τον έλεγχο της ταυτοπροσωπίας στο Microsoft Teams (14.00) θα ακολουθήσει η εξέταση του Εργαστηρίου (14.30) μέσω του Open eClass και ακολούθως η εξέταση της Θεωρίας (15.30) μέσω του Open eClass.

Η εγγραφή των φοιτητών στα μαθήματα της εξέτασης α. Εξέταση ΕΡΓΑΣΤΗΡΙΟΥ μαθήματος ΒΙΟΧΗΜΕΙΑΣ κωδ. 665 και β. Εξέταση ΘΕΩΡΙΑΣ μαθήματος ΒΙΟΧΗΜΕΙΑΣ κωδ. 665 θα πραγματοποιηθεί ΜΟΝΟ από τους διδάσκοντες βάσει των ατομικών δηλώσεων μαθημάτων στο e-student.

Η σύνδεση στην ομάδα «Εξέταση ΒΙΟΧΗΜΕΙΑΣ κωδ.665» στο Μicrosoft Teams θα γίνει με κωδικό (Team code) που θα σας αποσταλεί μέσω e-mail στην Ιδρυματική ηλεκτρονική σας διεύθυνση (aua email).

Για τη διαδικασία της ταυτοπροσωπίας θα πρέπει να έχετε ΟΠΩΣΔΗΠΟΤΕ στη διάθεση σας Ακαδημαϊκή ταυτότητα ή Διαβατήριο ή την Αστυνομική ταυτότητα το οποίο αποδεικνύει την ιδιότητα σας και ταυτοποιεί την παρουσία σας.

Επίσης θα αποστείλετε πριν την εξέταση μέσω της «κουβεντούλας» του open eClass τον Αριθμό Μητρώου στο ΓΠΑ ( ΑΜ ) και το ονοματεπώνυμό σας.

Σε περίπτωση  μη λειτουργίας/διακεκομμένης λειτουργίας του διαδικτύου ή της κάμερας  υποχρεούστε να δηλώσετε το πρόβλημα κάνοντας χρήση των διαθέσιμων εργαλείων επικοινωνίας (κουβεντούλα, chat στο MS Teams, email στον διδάσκοντα, τηλέφωνο κλπ). Βενιεράκη Αναστασία 2105294347

Ο/η φοιτητής/τρια υποχρεούται να αποστείλει αίτημα επανεξέτασης μέσω ηλεκτρονικής αλληλογραφίας (mail) στους διδάσκοντες ([*mdimou@aua.gr*](mailto:mdimou@aua.gr)*,* [*venieraki@aua.gr*](mailto:venieraki@aua.gr)) αμέσως μετά την λήξη της εξέτασης που να αναγράφει ως Θέμα: «Αίτηση επανεξέτασης στην Βιοχημεία 665».

Οι διδάσκοντες θα σας ενημερώσουν ότι κηρύσσουν την έναρξη της εξέτασης με τη χρήση του εργαλείου «Κουβεντούλα».

Θα σας είναι γνωστός ο πραγματικός χρόνος εξέτασης έτσι ώστε να τον διαχειριστείτε ορθά.

Εάν για οποιοδήποτε λόγο διακοπεί η σύνδεση σας στο Διαδίκτυο ΜΗΝ κλείνετε το φυλλομετρητή (browser) και αναμείνατε μέχρι να επανέλθει η σύνδεση.

**ΠΡΟΣΟΧΗ** Δεν υπάρχει δυνατότητα να εξεταστούν στο Εργαστήριο Βιοχημείας οι φοιτητές παρελθόντων ετών, που έχουν εγγραφεί για εξέταση στο εργαστήριο είτε εξ αποστάσεως ή με φυσική παρουσία και οφείλουν το μάθημα λόγω απουσιών.

H συμμετοχή στις εξετάσεις συνεπάγεται **υποχρεωτικά** συναίνεση στους όρους και τις απαιτήσεις της εξέτασης: επίδειξη ταυτότητας, ανοικτές κάμερες σύμφωνα με την απόφαση της Συγκλήτου 570/21.05.2020.

Όποιος διαφωνεί με αυτόν τον τρόπο εξέτασης ή δεν διαθέτει τον απαραίτητο εξοπλισμό θα πρέπει να αποχωρήσει και να προσέλθει για **προφορική** εξέταση με φυσική παρουσία (μετά από συνεννόηση με τον διδάσκοντα).

Αν παρουσιαστεί οποιοδήποτε πρόβλημα (πχ διακοπή της σύνδεσης για σημαντικό χρονικό διάστημα, ή αδυναμία σύνδεσης στο επιτρεπόμενο χρονικό διάστημα, ή αδυναμία χρήσης της κάμερας) ο εξεταζόμενος θα πρέπει να προσέλθει για **προφορική** εξέταση με φυσική παρουσία (μετά από συνεννόηση με τον διδάσκοντα).

Πληροφορούμε τους εξεταζόμενους ότι δεν θα υπάρξει καταγραφή ήχου και εικόνας καθ’ οιονδήποτε τρόπο.

Εκ των διδασκόντων